2012.gada 26.jūnijā Noteikumi Nr.438

Rīgā (prot. Nr.36 3.§)

**Grozījumi Ministru kabineta 2010.gada 29.jūnija noteikumos Nr.602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību"**

Izdoti saskaņā ar

Valsts un pašvaldību institūciju

amatpersonu un darbinieku

atlīdzības likuma 36.panta

trešo un sesto daļu

1. Izdarīt Ministru kabineta 2010.gada 29.jūnija noteikumos Nr.602 "Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību" (Latvijas Vēstnesis, 2010, 104.nr.; 2011, 2., 84.nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Valsts un pašvaldību institūciju amatpersonu un darbinieku atlīdzības likuma 36.panta trešo un sesto daļu";

1.2. papildināt II nodaļu ar 8.1 punktu šādā redakcijā:

"8.1 Ja karavīrs nosūtīts dienēt Ziemeļatlantijas līguma organizācijā, Eiropas Savienības institūcijās vai šo organizāciju dalībvalstu daudznacionālajos štābos un saskaņā ar minēto organizāciju lēmumu tiek nosūtīts uz starptau­tiskajām operācijām, algas pabalstu attiecīgajam karavīram aprēķina par karavīra ģimenes locekļu faktisko uzturēšanās laiku ārvalstī, no kuras viņš nosūtīts uz starptautisko operāciju, ņemot vērā karavīra ģimenes locekļu skaitu:

8.1 1. par vienu ģimenes locekli – 30 procentu apmērā;

8.1 2. par diviem un vairāk ģimenes locekļiem – 50 procentu apmērā.";

1.3. papildināt noteikumus ar 30.1 punktu šādā redakcijā:

"30.1 Īres izdevumos ieskaitāmi izdevumi par mēbelēta vai nemēbelēta dzīvokļa īri, kā arī mēbeļu īres izdevumi.";

1.4. izteikt 33.punktu šādā redakcijā:

"33. Ar īres līguma slēgšanu saistītos izdevumus (piemēram, māklera pakalpojumi, depozīta iemaksas), iepriekš saskaņojot ar nosūtītājas institūcijas vadītāju, kompensē saskaņā ar iesniegtajiem attaisnojuma dokumentiem, nepārsniedzot piecu mēnešu īres maksas apmēru. Nosūtītājas institūcijas vadītājs var lemt par izdevumu kompensēšanu, kas saistīti ar īres līguma izbeigšanu (piemēram, sertificēta dzīvojamo telpu novērtētāja pakalpojumi), ņemot vērā darbinieka iesniegumu, kurā sniegts ekonomiskais pamatojums.";

1.5. izteikt 1.pielikuma 1.3.apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "1.3. | Padomnieks, 1.ranga aizsardzības atašejs, pulkvedis (Jūras spēkos –kapteinis), konsulāta vadītājs, nozares padomnieks, nodaļas vadītājs, konsulārās nodaļas vadītājs, sakaru virsnieks, valsts tiešās pārvaldes amatpersona, kuras amats atbilst 13.mēnešalgu grupai | 16300 | 5700 | 2600 | 2900" |

1.6. papildināt 1.pielikumu ar 1.7.1apakšpunktu šādā redakcijā:

|  |  |  |  |  |  |
| --- | --- | --- | --- | --- | --- |
| "1.7.1 | Kareivju sastāva karavīrs | 11600 | 4100 | 2600 | 2900" |

1.7. izteikt 3.pielikuma 3., 4. un 5.punktu šādā redakcijā:

|  |  |  |
| --- | --- | --- |
| "3. | Nozares atašejs | 700 |
| 4. | Pirmais sekretārs, nozares atašeja palīgs, konsuls, konsulāta vadītājs, otrais sekretārs, informācijas sistēmu administrators, vicekonsuls, vecākais grāmatvedis, kancelejas nodaļas vadītājs, vecākais lietvedis, trešais sekretārs, aizsardzības atašeja palīgs, atašejs, grāmatvedis, kancelejas nodaļas vadītāja vietnieks, speciālists, informācijas sistēmas uzturētājs, lietvedis, vecākais referents, jaunāko virsnieku un instruktoru sastāva karavīrs, mājas pārvaldnieks, valsts tiešās pārvaldes amatpersona, kuras amats atbilst 7., 8., 9., 10., 11. vai 12.mēnešalgu grupai | 600 |
| 5. | Automobiļa vadītājs, saimniecības pārzinis, kareivju sastāva karavīrs, valsts tiešās pārvaldes amatpersona, kuras amats atbilst 1., 2., 3., 4., 5. vai 6.mēnešalgu grupai | 500" |

1.8. papildināt 4.pielikuma 1.5.apakšpunktu aiz vārda "instruktoru" ar vārdiem "un kareivju".

2. Atzīt par spēku zaudējušiem Ministru kabineta 2010.gada 29.jūnija noteikumus Nr.580 "Noteikumi par algas pabalsta apmēru par dienestu ārvalstī karavīram un militārajam darbiniekam, kura ģimenes locekļi uzturas ārvalstī, no kuras minētā persona nosūtīta uz starptautisko operāciju, un algas pabalsta noteikšanas kārtība" (Latvijas Vēstnesis, 2010, 105.nr.).

Ministru prezidents V.Dombrovskis

Ārlietu ministra vietā –

satiksmes ministrs A.Ronis